Edward Joseph Hannan

Edward Joseph Hannan (født 21. juni 1836 i Ballingarry i County Limerick i Irland, død 24. juni 1891) var en irskfødt katolsk prest med alt sitt virke i Skottland og som hovedsakelig huskes som grunnleggeren av Hibernian Football Club i Edinburgh.

Liv og virke

Bakgrunn
Edward Joseph Hannan var det andre av elleve barn født til John og Johanna Hannan (neéSheehy) på en gård i Ballygrennan townland i Ballingarry.

begynte på mindreseminar ved St Munchin's College i Limerick, og flyttet over til All Hallows College i Dublin i 1855, der han fullførte prestestudiene. Han ble presteviet i 1860. Han ble til å begynne med værende ved All Hallows.

Edinburgh
I 1861 dro til Edinburgh i Skottland i 1861 på ferie, og ble der overtalt til å bli av biskopen for å drive den nylig gjeninnviede kirken St Patricks.

I løpet av sine mange år som fulgte i Edinburgh var han svært opptatt av de sosiale problemene til de fattigere katolikker i byen, og grunnla en lokal avdeling av Catholic Young Mens Society (CYMS) i 1865, en organisasjon som hadde blitt grunnlagt i Irland av hans onkel, monsignor Richard B. O'Brien (som underviste i All Hallows da Hannan var der). I 1871 ble han ansvarlig prest ved St Patricks. Han gjorde mye for innbyggerne i «Little Ireland», det irske samfunnet i Edinburgh sentrert rundt Cowgate.

I 1875 grunnla han sammen med den 21 år gamle Michael Whelahan (opprinnelig fra Co. Roscommon i Irland) fra CYMS, grunnla han Hibernian Football Club. Det var delvis for å markere hundreårsdagen for Daniel O'Connells fødsel.

Fader Hannan  startet klubben som del av sitt stoet juniorarbeid i menigheten; det gjaldt å holde ungdommene vekk fra gjengopprør i gatene. Michael Whelahan var en talentfull fotballspiller og foreslo at kirken også kunne opprette et eget fotballag, siden de irske ungdommene hadde problemer med å vinne innpass i de skotske gatelagene. Cowgate var på denne tiden i realiteten et irsk slumstrøk i Edinburgh. Klubben vant fort anerkjennelse.

Til tross for at han bare startet den som en kirkeklubb, gjorde Canon Hannan mye lobbyvirksomhet som resulterte i aksept av laget som således spilte for Scottish Cup i 1877, bare to år etter stiftelsen.

Fader Hannan, som etterhvert ble kannik (Canon), fungerte som klubbens første manager og som dens resident til sin død.

Død
Han døde i en alder av 55 år av lungebetennelse den 24. juni 1891.

Han er gravlagt på den vestlige stien i den opprinnelige del av Grange Cemetery i det sørlige Edinburgh. Det store minnesmerket i hvit marmor ble restaurert av Hibernian Historical Trust i 2006.

Referanser

Irske katolske prester
Skotske katolske prester
Irske fotballtrenere
Skotske fotballtrenere
Fotballtrenere for Hibernian FC
Personer fra County Limerick